23. Ning veel, Subhuti, see dharma on ikka üks ja sama ning seal pole mingit erinevust. Seepärast öeldaksegi "kõrgeim täiuslik kirgastus". Kõrgeim täiuslik kirgastus on võrdne mõistete "hing", "olend", "elu", "isiksus" puudumisega ning seda saab tunnetada kõigi õilsate dharmade abil. Miks? "Õilsad dharmad", "õilsad dharmad" - Tathagata on rääkinud neist kui mittedharmadest. Seepärast öeldaksegi "õilsad dharmad".